**Zápisnica z rady rodičov konanej dňa 15.5.2019 v zborovni ZŠ Veľké Kostoľany**

Prítomní členovia: 11 (viď prezenčná listina)

Prítomní ZŠ: 1 (Mgr. Koreňová)

1. Rodičovské združenie pri ZŠ Veľké Kostoľany, Školská 5, Veľké Kostoľany, IČO: 173196170284, registračné číslo v SRRZ: 2681, ukončí svoju činnosť pod Slovenskou radou rodičovských združení, Široká 2, Poprad k 31.8.2019.

(Hlasovanie: za 11, proti 0, zdržal sa 0)

1. Rodičovské združenie určuje likvidátora SRRZ – RZ pri Základnej škole, Školská 5, Veľké Kostoľany:

Likvidátor: Lucia Duranová, Sadová 623, Veľké Kostoľany

(Hlasovanie: Za 11, proti 0, zdržal sa 0)

1. Rodičovské združenie určuje právneho nástupcu SRRZ – RZ pri Základnej škole, Školská 5, Veľké Kostoľany:

Právny nástupca: občianske združenie OZ Kostolanček, Škoská 5, Veľké Kostoľany, IČO: 50148834

(Hlasovanie: Za 11, proti 0, zdržal sa 0)

1. Hospodárka Lucia Duranová informovala prítomných o doručení „Výzvy na vyúčtovanie poskytnutej dotácie“, ktorý bol zaslaný bývalej predsedníčke RZ pani Bučkovej, ktorá podpisovala zmluvu od dotácii č. 4/2018, predmetom, ktorej bolo poskytnutie dotácie vo výške 1000,- € pre aktivity organizované rodičovským združením a 2000,- pre financovanie florbalového krúžku. Peniaze na financovanie florbalového krúžku boli dňa 1.3.2018 (pokladničný doklad VPD č. V14-2017-2018) vyplatené vedúcemu florbalového krúžku p. Valachovi. Dotácia bola vyúčtovaná dňa 9.1.2019 za rodičovské združenie v celkovej hodnote 1011,66 €. Časť za florbal nebola vyúčtovaná, nakoľko vyúčtovanie aj po opakovaných výzvach nebolo vedúcim krúžku predložené. Na základe správy hlavného kontrolóra zo dňa 30.1.2019, bol prijímateľ dotácie vyzvaný túto dotáciu vrátiť do rozpočtu obce. Vedúci florbalového krúžku po telefonickej výzve dňa 22.2.2019 vrátil do pokladnice obce 1000,- EUR. Zvyšok nevyúčtovanej dotácie v sume 988,34 EUR, prisľúbil vyúčtovať, alebo vrátiť do pokladnice obce. Peniaze neboli vyúčtované ani na základe písomnej výzvy zo dňa 3.4.2019, ktorú zaslal Obecný úrad Veľké Kostoľany vedúcemu krúžku. Dňa 14.5.2019 bola doručená výzva na vrátenie finančných prostriedkov, o čom pani Bučková informovala aj vedúceho krúžku p. Valacha. Lehota na vrátenie peňazí do pokladnice obce je 15 dní od doručenia výzvy, t.j. do 29.5.2019. V prípade, že p. Valach peniaze nevráti, musí tak učiniť Rodičovské združenie a finančné prostriedky vrátiť do pokladnice obce.

Od vedúceho krúžku bude rodičovské združenie dlžnú čiastku vymáhať súdnou cestou.

(Hlasovanie: Za 11, proti 0, zdržal sa 0)

1. Mgr. Koreňová informovala prítomných o zavedení čipového systému v jedálni, pre uľahčenie výdaja stravy od nového školského roka 2019/2020.
2. Mgr. Koreňová požiadala o príspevky podľa rozpočtu:
	1. Doprava na školu v prírode cca 1200,-
	2. Príspevok deviatakom 2 triedy – 100,-
	3. Olympijský deň – odmeny pre súťažiacich vo výške 119,50 €
	4. Príspevok na športové potreby vo výške 256,- €
	5. Nákup výkresov vo výške cca 1100,- €
	6. Koncoročné odmeny pre žiakov:
		* Za dobrý prospech – vyznamenaní žiaci – poukážka na nákup v hodnote 5,-€
		* Za účasť a umiestnenie v súťažiach – vecné odmeny – 10,-€/1 žiak
		* Presný počet žiakov škola oznámi po koncoročnej klasifikácii

(Hlasovanie: Za 11, proti 0, zdržal sa 0)

1. Mgr. Koreňová predložila cenovú ponuku na nákup 20 ks počítačov v hodnote 219,- €/1ks a požiadala o zakúpenie týchto počítačov. Rodičovské združenie odsúhlasilo nákup 10 ks počítačov.

(Hlasovanie: Za 11, proti 0, zdržal sa 0)

1. Rodičovská rada sa informovala o zbere papiera. Mgr. Koreňová informovala, že zber tento školský rok nebude, z dôvodu nedostatočných skladovacích priestorov v priebehu zberu. Rodičovská rada navrhla vykonať zber papiera na konci školského roka, tak že sa pristaví kontajner od spoločnosti, ktorá papier odoberá a zber bude nárazový cca 1 týždeň. P. Lopatková zistí podmienky a zašle ZŠ informácie.

Vo Veľkých Kostoľanoch, 15.5.2019

Zapísala: Lucia Duranová